Povilas Jegorovas

Povilas JEGOROVAS (naskiĝis la  en Jauniškiai, komunumo kaj distrikto Utena) estas litova advokato kaj esperantisto.

 Vivo 
P. Jegorovas studis juron en Vilna Universitato (1973–1978). Li perfektrezulte defendis diploman verkon Internacia Jura Statuso de UEA.

Ekde 1978 li praktikas en diversaj advokataj oficejoj de Kaunas, en 1995–1999 kaj ekde 2008 li havas sian propran advokatan oficejon.

Li estis membro de Litova Advokata Kolegio (1978–1991) kaj membro de ties konsilio kaj prezidio (1987–1995).

 Familio 
Patro Kazys Kunigėlis (1910–1986), patrino Marija Jegorova (1916–1967), edzino Lilija Jegorovienė (1955) estas dentoteknikistino, filino Neringa Žukauskienė (1980) – advokato, nepino Vasarė Žukauskaitė (2007)Halina Gorecka, Aleksander Korĵenkov. Nia diligenta kolegaro: Biografioj de 200 eminentaj esperantistoj. – Kaliningrado: Sezonoj; Kaunas: Litova Esperanto-Asocio, 2018. – 320 p. – ISBN 978-609-95087-6-4.

 Esperantista agado 
P. Jegorovas ellernis Esperanton en 1970.revuo Esperanto, novembro 1995 (1075), paĝo 181

Li estas prezidanto de LitEALitova Esperanto-Asocio (ekde 1993, reelektita en 1998, 2003, 2008, 2013, 2018, 2023), komitatano A de UEA (ekde 1989), ĉefdelegito de UEA en Litovio (ekde 1993), membro de Societo Zamenhof (ekde 1994, UEA, Nederlando), membro de UEA (ekde 1978).

Ankoraŭ estante studento li ekaktivis en Esperanto-agado. Li estis prezidanto de la vilna junulara Esperanto-klubo JUNECO (1974-1976), sekretario de SEJM (1975-1979), la unua vicprezidanto de Litova filio de Asocio de Sovetiaj Esperantistoj (ASE, 1979-1988), estrarano de ASE (1983-1988).

Dum 1988-1993 li oficis kiel la unua vicprezidanto de Litova Esperanto-Asocio (LitEA), estis estrarano de Universala Esperanto-Asocio (1995-1998) kaj poste membro de la Elekta Komisiono de UEA (2002-2005).

eta|maldekstra|
P. Jegorovas estis komitatano (1996–1998) de Fondumo Zamenhof en Bjalistoko (ekde 2006–2010).

Danke al la penoj, iniciatemo kaj kapabloj de P. Jegorovas iaman domon de Aleksandro Zilbernik (bopatro de L. L. Zamenhof) akiris esperantistoj de Litovio (1991).

Li estis iniciatinto kaj organizinto de restarigo de Litova Esperanto-Asocio (1988) kaj ĝia membriĝo en UEA (1989).

eta|300px|dekstra|
eta|200px|dekstra|
Li organizis en Kaunas la 65-an kongreson de SAT (1992), estis iniciatinto kaj atingis, ke la 90-a Universala Kongreso de Esperanto okazu en Vilno (2005) kaj estis prezidanto de ties LKK Loka Kongresa Komitato (vd. Kongresa Regularo de UEA ).

Li organizis en Litovio Baltajn Esperanto-Tendarojn (Tagojn) en 1983, 1986, 1989, 1995, 1998, 2001, 2004, 2007, 2010, 2013, 2016, 2019, 2022 kaj 2025.

Li zorgis pri fondo de Vilna fako de Litova Esperanto-Asocio (1999).

P. Jegorovas strebas al pli intensa integrado de Esperanto-movado en la socion, serĉas formojn por atingi tion. Vastan reeĥon ĝisatendis liaj bonege organizitaj internaciaj aranĝoj en Litova parlamento (Sejmo): la 4a Nitobe-simpozio Lingvopolitikaj aspektoj de la pliampleksigo de Eŭropa Unio (2005) kaj la unua Tutmonda KongresoTutmonda kongreso de esperantistoj-ĵurnalistoj de Esperantistoj-ĴurnalistojOficiala TTT-ejo de TEĴA (2008). Li estis prezidanto de organiza komitato de ĉi tiu kongreso.

Danke al penoj de P. Jegorovas multnombraj grupoj de esperantistoj vojaĝas al Universalaj Kongresoj. Memorindas la unua tia vojaĝo per ŝipo al la Universala Kongreso en Bergen (1991). Li mem partoprenis en Universalaj Kongresoj de Esperanto (1978, 1979, 1982, 1983, 1987-1989, 1991, 1994–2009, 2011, 2012, 2015, 2016, 2018 kaj poste), ankaŭ ĉeestis multajn internaciajn kaj naciajn E-aranĝoj.

P. Jegorovas publikigis pli ol 3000 artikolojn en litova kaj eksterlanda gazetaro pri E-agado, partoprenas en radiaj kaj televidaj elsendoj, estis redakciano kaj unu el kompilintoj de Horizonto de Soveta Litovio (1979–1988), Litovio hodiaŭ (1987-1988) kaj Litova Stelo (1991-2005), tradukis libron Neliksi vienišas (Por la homo) de Aloyzas Urbonas kaj Kęstutis Trečiakauskas, kun A. Urbonas li verkis kaj eldonis libron Esu Esperanto eilinis (Mi estas soldato de Esperanto).

Dum la jaroj 2000–2010 sub lia iniciato, kunordigado kaj organizado estis eldonitaj en diversaj prestiĝaj eldonejoj de Litovio pli ol 100 fundamentaj libroj en litova lingvo kaj Esperanto pri internacia lingvo, interlingvistiko, esperantologio, multaj konigaj libroj pri Litovio.

Dum la jaroj 2000-2005 danke al penoj de P. Jegorovas en Litovio estis organizitaj Esperanto-kursoj, kiujn gvidis spertaj instruistoj eksterlandaj: prof. Anton Zacharias (Slovakio), Ewa Bondar (Pollando), Marin Bacev (Bulgario), Aristophio Alves Filho (Brazilo), Trevor Steele (Australio) k.a. La kursojn finis pli ol 5000 homoj.

Al Litova Esperanto-Asocio, gvidata de P. Jegorovas, estis aljuĝitaj premio Cigno (1995), tiu de Fondaĵo Grabowski (1997) kaj Trofeo Fyne (2003).

 Distingoj 
 Honoratesto de Litova Societo de Amikeco kaj Kulturaj Rilatoj kun Eksterlandoj (1987)
 Titolo Internacia Ambasadoro fare de Internacia Societo de Amikeco kaj Bonvolo (Usono)Paŭlo Jegorovas 50-jara, Litova Stelo, n-ro 2, 2005, p. 24 (1995)
 Honoratesto de Litovia ministrejo pri kulturo pro meritoj en popularigo de Litovio kaj ĝia kulturo (1999)
 Honoratestoj kaj Dankatestoj ricevitaj en 2005, lige kun la 50-jariĝo kaj bona organizado de la Universala Kongreso en Vilnius
 de Litovia parlamento (Sejmo)
 de Litovia Advokata Konsilio
 de Ministerio pri Kulturo
 de Ministerio pri Edukado kaj Scienco
 de urbestro de Vilnius ricevitaj du atestoj
 de urbestro de Kaunas
 de Kaŭna regiona administracio
 Esperantisto de la Jaro (2005) fare de la gazeto La Ondo de Esperanto pro la bonega preparado kaj sukcesa realigo de la 90-a Universala Kongreso de Esperanto kaj de la 4a Nitobe-Simpozio en Vilnius, pro la ekzemplodonaj rilatoj kun litoviaj aŭtoritatoj, intelektuloj kaj amaskomunikiloj, danke al kiuj Esperanto progresas en Litovio, pro la kunordigo de eldonado de gravaj libroj pri Esperanto en la litova lingvo
 Premio SpeguloLa statuetoj de SPEGULO aljuĝitaj unuafoje! (2008) de internacia socikultura sendependa revuo en Esperanto Spegulo pro organizaj talentoj kaj kapablo arigi helpopretajn sponsorojn kaj laboremajn samideanojn ĉirkaŭ aranĝoj kun monda signifo (Universala Kongreso en Vilnius, 2005 kaj precipe la unua Tutmonda Kongreso de Ĵurnalistoj-Esperantistoj, 2008); ankaŭ pro aktiveco de Litova Esperanto-Asocio kaj eldonado de multnombraj libroj.
 Honorinsigno Santaka de la tria grado de urbo Kaunas (2014)
 Dankfolio de Litovia ministerio pri eksterlandaj aferoj (2016)
 Honorsigno de Litovia ministerio de kulturo Nešk savo šviesą ir tikėk (Portu Vian lumon kaj kredu http://sezonoj.ru/2017/12/litovio-25/ (2017)
 Parlamenta memormedalo de Gabrielė Petkevičaitė-Bitė „Tarnaukite Lietuvai“ (Servu al Litovio) por disvastigo de volontulisma kulturo en Litovio (2020)Povilas Jegorovas ricevis parlamentan medalon (La Ondo de Esperanto, 12 Oktobro 2020).
 Diplomo de UEA por la longtempa agado kiel motoro de la litova E-movado, aparte por la organizado de la Baltiaj E-Tagoj (2022) 12 diplomoj pri Elstara Agado aljuĝitaj en Montrealo (La Ondo de Esperanto, 16 Aŭgusto 2022)
 Honorinsigno de Litovia Advokato por elstaraj meritoj al Litovia Advokataro kaj advokata komunumo (2023). Povilas Jegorovas honorita (La Ondo de Esperanto, 13 Decembro 2023).

 Verkoj 
 Esu Esperanto eilinis ("Mi estas soldato de Esperanto", kun Aloyzas Urbonas, 2003).
 Por la homo (traduko el la litova Neliksi vienišas (laŭvorte "vi ne restos soleca") de Aloyzas Urbonas kaj Kęstutis Trečiakauskas, 1988).

 Eksteraj ligiloj 

 Intervjuo aperinta en Revuo Esperanto de julio-aŭgusto 2018 
 Povilas Jegorovas ricevis parlamentan medalon. Artikolo en La Ondo de Esperanto, afiŝita la 12-an de oktobro 2020 

 Notoj kaj referencoj 

Kategorio:Litovaj esperantistoj
Kategorio:Esperantisto de la Jaro
Kategorio:Estraranoj de UEA